Държавен вестник, бр. 73, 2009 г., стр. 19

БРОЙ  73	
Д Ъ Р Ж А В Е Н  В Е С Т Н И К 	
СТР.  19  
в нея, при условие че могат да се предвидят 
специални правила относно лицата, които не 
са граждани на държавата членка, и относно 
нейните граждани, родени извън територията 
є, по отношение на обезщетения или на части 
от обезщетения, които се изплащат изцяло 
или основно от държавните фондове, и по 
отношение на преходни схеми.
2. При схеми за социална сигурност, ос­
новани на вноски, които осигуряват защита 
на наети лица, защитените лица, които са 
граждани на друга държава членка на МОТ, 
която е поела задълженията по съответния 
раздел на конвенцията, имат по силата на 
този раздел същите права както гражданите 
на съответната държава членка, при условие 
че може да се предвиди прилагането на този 
параграф да се обуславя от съществуването на 
двустранно или многостранно споразумение, 
предвиждащо реципрочност.
РАЗДЕЛ XIII. ОБЩИ РАЗПОРЕДБИ
Член 69
Изплащането на обезщетение, на което 
иначе защитеното лице би имало право съ­
гласно някой от раздели от II до X на тази 
конвенция, може да бъде спряно до нормативно 
определена степен:
а) за целия период на отсъствие на заинте­
ресованото лице от територията на държавата 
членка;
б) за целия период, през който лицето е 
на държавна издръжка или на издръжка на 
институция или служба за социална сигурност, 
при условие, че някаква част от обезщетението, 
превишаваща стойността на тази издръжка, 
се отпуска на издържаните от бенефициента 
лица;
в) за целия период, през който заинтере­
сованото лице получава друго парично обез­
щетение за социална сигурност, различно от 
семейно обезщетение, и за периода, за който 
му е изплащана компенсация за риска от 
трето лице, при условие че частта от обез­
щетението, чието изплащане е спряно, не 
превишава размера на другото обезщетение 
или компенсацията, изплащана от трето лице;
г) когато заинтересованото лице е предя­
вило претенция, основана на измама;
д) когато рискът е причинен от углавно 
престъпление;
е) когато рискът е причинен от предумиш­
лено неправомерно поведение на заинтересо­
ваното лице;
ж) в съответните случаи, когато поради 
небрежност заинтересованото лице пропусне 
да се възползва от медицинските или рехаби­
литационните услуги, които са му предложе­
ни, или не изпълни установените правила за 
проверка и потвърждаване на настъпването 
или продължаващото действие на риска или 
за поведение на бенефициентите; 
з) в случай на обезщетение за безработица, 
когато заинтересованото лице не се е възполз­
вало от предложените му услуги по заетостта;
и) в случай на обезщетение за безработи­
ца, когато заинтересованото лице е загубило 
своята работа като пряк резултат от прекра­
тяване на трудовата дейност поради трудов 
спор, или е напуснало по собствено желание 
без основателна причина; и
й) при обезщетение за преживели лица за 
целия период, през който вдовицата живее с 
друг мъж като негова съпруга.
 Член 70
1. Всяко лице, което предяви право на 
обезщетение, има право да обжалва отказа 
за отпускане на обезщетението или да подаде 
жалба относно неговите качество или размер.
2. Когато в изпълнение на тази конвенция 
управлението на медицинската помощ се 
повери на държавен орган, отговорен пред 
законодателен орган, правото на обжалване по 
параграф 1 на този член може да бъде заменено 
с право на подаване на жалба във връзка с 
отказ да се предоставят медицински грижи 
или във връзка с качеството на получената 
помощ, въз основа на която да се извърши 
проверка от съответния орган. 
3. Когато по даден иск се произнася специ­
ален трибунал, който е създаден за разглеж­
дане на въпроси в областта на социалната 
сигурност и пред който защитените лица са 
представени, не се изисква признаване на 
право на обжалване. 
Член 71
1. Разходите за обезщетенията, отпуснати 
съгласно тази конвенция, и разходите за адми­
нистриране на тези обезщетения се покриват 
колективно от осигурителни вноски или да­
нъчни приходи или и от двата източника така, 
че да не се създава затруднение за лицата с 
ниски доходи и да се отчита икономическото 
състояние на държавата членка и на защи­
тените лица.
2. Общият размер на осигурителните 
вноски, които се поемат от защитените наети 
лица, не може да превишава 50 % от общия 
размер на финансовите средства, предназна­
чени за защита на работниците и на техните 
съпруги и деца. За да се установи дали това 
изискване е спазено, всички обезщетения, 
изплащани от държавата членка във връзка с 
тази конвенция, могат да бъдат разглеждани 
заедно с изключение на семейните обезще­
тения и обезщетението за трудова злополука, 
когато последното се предоставя от специална 
система.